# Чуашстан

Чуашстан Республикасы (Чуашия, чуаш. Чӑва́ш Республики́ — Чӑва́ш Ен, Çovaş Respubliki — Çovaş Yen, چأۋاش رەسپوپلېكې, рус. Чува́шская Республика — Чува́шия) — Россия Федерациясе составына кергән республика. Башкаласы — Чабаксар шәһәре.
Халык саны – 1 251 619 кеше (2010). Мәйданы – 18 300 км².
Дәүләт телләре буларак чуаш һәм рус телләре исәпләнә.

# Чуашстан
## География

Чуашстан Республикасы Көнчыгыш Европа тигезлегендә, күбесенчә Иделнең уң ярында, Сыры һәм Зөя елгалар арасында урнаша. Чуашстанның иң биек ноктасы — 286,6 м (Шомырша районының Яблоновка авылы янында).

# Чуашстан
## География
### Файдалы казылмалар

Фосфоритлар, янучан сланец (запаслар — 199,1 млн. т.), торф чыганаклары.

# Чуашстан
## География
### Климат

Климат — уртача континенталь, июльнең уртача температурасы — +19,3 °С, гыйнварның уртача температурасы — -12,7 °С. Уртача еллык явым-төшем күләме 450—500 мм.

# Чуашстан
## География
### Гидрография

Төп елгалар — Идел (Чабаксар сусаклагычы), Сыры, Цивиль, Аниш, Бездна, Киря, Меня, Гөбенә, Бола.

# Чуашстан
## География
### Туфраклар, үсемлекләр һәм хайваннар дөньясы

Республиканың төньяк районнарда — кәсле-көлсу туфраклар, көньяк-көнбатышында — кара туфраклар. Республика күбесенчә урманлы дала зонасында урнаша (Идел аръягындагы өлеше төньяк тайга кече зонасында урнаша). Урманнар территориянең якынча 32% өлешне биләп торалар; нарат, чыршы, каен, имән, юкә күпчелеген тәшкил итәләр.
Хайваннар дөньясы: көрән аю, бүре, төлке, урман мәчесе, сусар, ондатра, тиен, сөркә, янутсыман эт, поши, һ.б.

# Чуашстан
## География
### Туфраклар, үсемлекләр һәм хайваннар дөньясы
#### Тыюлыклар

* Сыры буе тыюлыгы
* «Чăваш Вăрманĕ» («Чуаш урманы») милли паркы

# Чуашстан
## Тарих

Чуашия территориясендә неолит, палеолит һәм мезолит памятниклары сакланып калганнар. Безнең эрага кадәр 3-нче меңъеллыкта Урта Иделгә фин-угыр кабиләләр арасында көньяктан килгән Фатьяново һәм Баланово археологик культуралары кабиләләре барлыкка киләләр; безнең эрага кадәр 2-нче меңъеллыкта монда Абашево һәм бура археологик культуралары кабиләләре киләләр. Алар белән монда терлекчелек, китмән игенчелеге барлыкка киләләр.
X гасырда Урта Иделдә Идел буе Болгары барлыкка килә. 1236 елда Идел буе Болгарны Алтын Урда гаскәрләре яулап алалар. Чуашиянең төньяк районнарга күчереп урнашкан болгарлар һәм фин-угыр халыклары аралашу нәтиҗәсендә XV гасырда чуаш халкы барлыкка килә.
1551 елда тау ягында торучы, ә 1552 елда болын ягында торучы чуашлар территорияләре Мәскәү дәүләтенә кушылалар. 1552—1600 еллар эчендә Чабаксар (беренче тапкыр 1469 елда телгә алына), Алатыр, Чуел һәм Ядернә ныгытмалары төзеләлгәннәр.
Казан ханлыгы яулап алуыннан соң чуашларга православ дине көчләп кертелә башлый.
1552 елдан чуаш җирләре Казан сарае Приказы белән идарә иткәннәр. 1708 елда алар Казан губернасы составына кертеләләр.
1891—1894 елларда Мәскәү-Казан тимер юлының Алатыр — Шәехран (Канаш) — Казан тимер юл сызыгы төзелә.
1917 елның революциягә кадәр хәзерге Чуашстан җирләре Казан (Козьмодемьянск, Чабаксар, Ядернә, Чуел өязләре) һәм Сембер (Курмыш, Алатыр, Буа өязләре) губерналары составында булганнар.
1920 елның 24 июнендә Чуаш автономияле өлкәсе барлыкка килә. 1925 елның 25 апрелендә ул Чуаш Автономияле Совет Социалистик Республикасына үзгәртеп корыла.
1929—1936 елларда республика Түбән Новгород крае (1932 елдан — Горький крае) составында булган.
1992 елның 13 февральдә «Чуаш ССРның исемен үзгәртү турында» законы кабул итүдән соң, Чуаш ССР үз исемен Чуашия Республикасына алыштыра.

# Чуашстан
## Административ-территориаль бүленеше

Чуаш Республикасында 21 административ район , 9 шәһәр, 8 шәһәр тибындагы бистә, 1700гә якын авыл исәпләнә.

# Чуашстан
## Административ-территориаль бүленеше
### Башкала

Башкаласы — 500 меңнән артык кеше яшәгән Чабаксар шәһәре.

# Чуашстан
## Халык

Моны да карагыз: Чуашия халкы

# Чуашстан
## Халык
### Милли составы

2010 ел буенча Республикада 106 төрле милләт вәкиле яши дип санала.
2002 ел нәтиҗәләре буенча Чуаш Республикасы милли составы:
| Милләт | Саны (кеше) | Процентларда |
| Чуашлар | 889 268 | 67,69 % |
| Руслар | 348 543 | 26,53 % |
| Татарлар | 36 401 | 2,77 % |
| Мордвалар | 16 383 | 1,25 % |
| Украиннар | 6 422 | 0,49 % |
| Чирмешләр | 3 600 | 0,27 % |
| Белоруслар | 1 881 | 0,14 % |
| Әрмәннәр | 1 261 | 0,14 % |
| Әзериләр | 857 | 0,07 % |
| Чегәннәр | 751 | 0,06 % |
| Алманнар | 520 | 0,05 % |

# Чуашстан
## Икътисад

Чуаш Республикасы Идел-Нократ икътисади районына керә.

# Чуашстан
## Икътисад
### Сәнәгать

Республиканың сәнәгате күбесенчә Чабаксарда һәм Яңа Чабаксарда урнаша (монда Чуашиядә сәнәгый продукциясенең 72,7% өлеше җитештерелгән). Яңа Чабаксарда Чабаксар ГЭСы урнаша.
Канашта автоагрегатлар заводы һәм вагоннар ремонтлау заводы, Алатырда приборлар төзү заводы, Шөмерледә автофургоннар комбинаты махсус автомбильләр заводы урнашалар.

# Чуашстан
## Мәдәният

* Чуаш дәүләт академия җыр һәм бию ансамбле
* Чуаш дәүләт академия драма театры
* Чуаш дәүләт опера һәм балет театры

# Чуашстан
## Дәүләт төзелеше

Республиканың төп кануны — 2000 елда кабул иткән Чуашия Республикасы Конституциясе.
2012 елга кадәр, Чуваш республикасы рәсми рәвештә дәүләт статусына ия иде. Чувашия конституциясендә (6 нчы версия — 2011 елның 13 сентябре 46 46) түбәндәгеләр төзәтелде: "Чуаш Республикасы — Россия Федерациясе эчендә республика (дәүләт)."
Чуашия Республикасының дәүләт башлыгы, иң югары урындагы заты — Чуашия Республикасы башлыгы (2012 елга кадәр — Чуашия Республикасы Президенты).

# Чуашстан
## Дәүләт төзелеше
#### Чуашстан Президентлары

* Николай Фёдоров (1994—2010)
* Михаил Игнатьев (2010—2015)

# Чуашстан
## Дәүләт төзелеше
#### Чуашстан Башлыклары

* Михаил Игнатьев (2015—2020)
* Олег Николаев (2020 елдан)
Чуашия Республикасы Дәүләт Советы — иң югары вәкиллекле, закон чыгару органы, 44 кәнәфидән тора.
Министрлар Кабинеты — югары башкарма органы. Башлыгы — премьер-министр.